CELEX: 32014D0952
Language: sl
Date: 2014-12-19 00:00:00
Title: 2014/952/EU: Sklep Političnega in varnostnega odbora EUMM Georgia/1/2014 z dne 19. decembra 2014 o imenovanju vodje nadzorne misije Evropske unije v Gruziji (EUMM Georgia)

24.12.2014   
            
            
               SL
            
            
               Uradni list Evropske unije
            
            
               L 369/78
            
         SKLEP POLITIČNEGA IN VARNOSTNEGA ODBORA EUMM GEORGIA/1/2014
   z dne 19. decembra 2014
   o imenovanju vodje nadzorne misije Evropske unije v Gruziji (EUMM Georgia)
   
      (2014/952/EU)
   
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2010/452/SZVP z dne 12. avgusta 2010 o nadzorni misiji Evropske unije v Gruziji, EUMM Georgia (1) in zlasti člena 10(1) Sklepa,
   ob upoštevanju naslednjega:
   
               (1)
            
            
               Na podlagi Sklepa 2010/452/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev glede političnega nadzora in strateškega vodenja nadzorne misije Evropske unije v Gruziji (EUMM Georgia), vključno z odločitvijo o imenovanju vodje misije.
            
         
               (2)
            
            
               PVO je 13. septembra 2013 sprejel Sklep EUMM Georgia/1/2013 (2), na podlagi katerega je bil Toivo KLAAR imenovan za vodjo misije EUMM Georgia do 14. decembra 2014.
            
         
               (3)
            
            
               Svet je 16. decembra 2014 sprejel Sklep 2014/915/SZVP (3) o podaljšanju mandata EUMM Georgia od 15. decembra 2014 do 14. decembra 2016.
            
         
               (4)
            
            
               Visoki predstavnik Unije za zunanje zadeve in varnostno politiko je 16. decembra 2014 predlagal, da se za obdobje od 15. decembra 2014 do 14. decembra 2015 za vodjo misije EUMM Georgia imenuje Kęstutis JANKAUSKAS –
            
         SPREJEL NASLEDNJI SKLEP:
   Člen 1
   Za vodjo nadzorne misije Evropske unije v Gruziji (EUMM Georgia) se za obdobje od 15. decembra 2014 do 14. decembra 2015 imenuje Kęstutis JANKAUSKAS.
   Člen 2
   Ta sklep začne veljati na dan sprejetja.
   Uporablja se od 15. decembra 2014.
   
      V Bruslju, 19. decembra 2014
      
         
            Za Politični in varnostni odbor
         
         
            Predsednik
         
         W. STEVENS
      
   
   
      (1)  UL L 213, 13.8.2010, str. 43.
   
      (2)  UL L 251, 21.9.2013, str. 12.
   
      (3)  Sklep Sveta 2014/915/SZVP z dne 16. decembra 2014 o spremembi Sklepa 2010/452/SZVP o nadzorni misiji Evropske unije v Gruziji, EUMM Georgia (UL L 360, 17.12.2014, str. 56).